Х1ора наибан шен эскарна юкъавог1уш а вара 200-300 муртазекъ. Уьш вошахтухура х1ора итт доьзална т1ера цхьаъ. Вукху исс доьзало и т1емало шайн чоьтах лелавора: дин, герз, духар, даар. Оьрсийн историкаша а, яздархоша а Шемал къиза стаг санна вуьйцу. Цо х1оттийна низам а луьра дара боху. Кхечу кепара цара шайн мостаг1чух дуьйцийла а яц. Амма Шемала ден та1зарш цул хьалха деш хиллачарал мелла к1еда дара, тоьар ду, зуламхойн меженаш яхар д1а а даьккхина, ахчанца г1уда тохар цо юкъадалор.